Cum s-au bucurat italienii de ultimul weekend înainte de un nou lockdown.
Italienii se bucură de ultimul weekend înainte de un nou lockdown. În 10 din 20 de regiuni din penisulă, vor intra noi restricții. Cazurile de infectare au intrat pe un nou trend ascendent în Italia.
Jumătate din Italia intră iar în lockdown. Restricțiile sunt impuse din nou, după ce a crescut numărul cazurilor de Covid.Fabio Fabrini, un locuitor din Roma, nu e deloc mulțumit de hotărâre. Nu are cu cine să își lase copilul acasă."Nu știm încă. Trebuie să merg la muncă, ea (n.r. partenera de viață) trebuie să meargă la muncă Nu știu, îl vom lua pe copil cu noi.", a spus un localnic.Ministrul Sănătății din Italia a impus vineri restricțiile. În 10 din 20 de regiuni, masa la restaurante, baruri și cafenele va fi interzisă. În plus, magazinele neesențiale au fost închise de guvern, iar rezidenții pot ieși din case doar pentru a merge la serviciu, pentru cumpărături alimentare sau pentru a face mișcare."În acest weekend am ieșit la plimbare și ne-am bucurat de soarele de sâmbătă. Și apoi luni vom începe din nou să studiem, vom profita de carantină pentru a studia mai mult și atunci când va fi posibil să ieșim din nou, cu toții vaccinați și în siguranță, ne vom bucura de libertate", a mărturisit Ariannna Feretti, studentă la medicină.Situația începe să semene cu cea de anul trecut, în care spitalele au rămas fără locuri la terapie intensivă.